पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर दिनों दिन बढ़ती जा रही है। जिस कारण जिले में प्रतिदिन संक्रमित मरीजों व मौत के आंकड़े लगातार बढ़ रहे है। लेकिन जिले में लोग अभी भी लापरवाह बने हुए है। सरकार की ओर से 5 मई से 15 मई तक लॉकडाउन की घोषणा की गई है। लॉकडाउन में भी आवश्यक सेवाओं को सरकार ने छूट दे रखी है। सरकार की ओर से दी गई छूट की आड़ में कुछ होटल संचालक व अन्य दुकानदार अपने दुकानों को बंद रखने की बजाय आधे शटर को खोल सरकार के आदेशों को धत्ता बता व्यवसाय करने में मशगूल है।
उन्हें न कोरोना संक्रमण का भय है न सरकार के आदेश का। गुरुवार को लहेरियासराय थाना से चंद कदमों दूरी पर टावर चौक पर एक होटल का आधा शटर खुला था। जिससे ग्राहक आसानी से भीतर आते-जाते दिखे। होटल में सरकार ने ग्राहकों के खाने पर प्रतिबंध लगा रखी है लेकिन होटल के भीतर व बाहर बिना किसी भय के ग्राहक को नाश्ता करवाया जा रहा है। वहीं, बेंता चौक पर भी अधिकांश दुकानों के शटर सामने से बंद कर पिछे के दरवाजे से कारोबार किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn